laion/Wikipedia-Exotic huggingface dataset:
פיברובלסט

פיברובלסט (Fibroblast), או תא סיב, הוא תא ברקמת החיבור המייצר ומפריש החוצה את אבני הבניין היוצרות את המטריצה החוץ-תאית של הרקמה. אבני בניין אלה כוללות הן את הרכיבים הסיביים, שעמם נמנים בעיקר הקולגן והאלסטין, והן את הרכיבים הבלתי סיביים הבונים את חומר היסוד, לדוגמה פרוטאוגליקנים וגליקופרוטאינים. הפיברובלסטים הם התאים השכיחים ביותר ברקמת החיבור. מקורו של הפיברובלסט הוא במזנכימה, רקמת החיבור העוברית, ובהשפעת גורמי גידול, כמו FGF, הוא מתחלק ומתמיין. באדם הבוגר הפיברובלסטים כמעט שאינם מתחלקים, אם כי חלוקה כן נמשכת כאשר יש צורך בפיברובלסטים נוספים בעת ריפוי פצעים. התא הפיברובלסטי הוא בעל גרעין אליפטי וגדול עם גרעינון בולט. לתא שלוחות ציטופלזמטיות המתפזרות לכל הכיוונים, והוא משופע ברשתית תוך-פלזמית מחוספסת ומכיל מערכת גולג'י מפותחת. מבחינים בין פיברובלסט במצבו הפעיל לבין פיברובלסט בתקופת מנוחה, הנקרא אז פיברוציט ואשר מתמיין מהפיברובלסט ושונה ממנו מורפולוגית. הפיברוציט קטן יותר מהפיברובלסט ולו צורת כישור. מספר השלוחות הציטופלזמטיות שלו קטן יותר, גרעינו מוארך, קטן יותר וכהה יותר מזה של הפיברובלסט, ויש לו פחות רשתית תוך-פלזמית מחוספסת. בעת פציעה של רקמה אשר איננה מתחלקת, נכנסת רקמת החיבור, ועמה הפיברובלסטים, לחלל שנפער ויוצרת צלקת. בריפוי הפצע מעורבים בעיקר התאים הפיברובלסטיים, ויש אף חזרה של פיברוציטים למצב פעיל, תוך כדי הפיכה חזרה לפיברובלסט. Anthony L. Mescher, Junqueira's Basic Histology, 12th Edition, McGraw-Hill, pp. 86-87, ISBN 978-0-07-160431-4 פיברובלסט, באתר אנציקלופדיה בריטניקה (באנגלית) פיברובלסטים, דף שער בספרייה הלאומית תָּא סִיב במילון ביולוגיה כללית (תשס"ט), 2009, באתר האקדמיה ללשון העברית
דוקטור פאוסטוס (פירושונים)

האם התכוונתם ל... דוקטור פאוסטוס – רומן מאת הסופר הגרמני תומאס מאן, שראה אור בשנת 1947 דוקטור פאוסטוס (מחזה) – מחזה מאת המחזאי האנגלי כריסטופר מארלו, שראה אור בסוף המאה ה-16 דוקטור פאוסטוס (קומיקס) – דמות בדיונית של נבל-על המופיעה בחוברות הקומיקס "קפטן אמריקה" פאוסט (פירושונים)
נורת' אמריקן F-108 ראפייר

נורת' אמריקן F-108 ראפייר (באנגלית: North American F-108 Rapier) היה תכנון למטוס יירוט אמריקאי שהוצע על ידי חברת נורת' אמריקן לחיל האוויר האמריקאי בשנות ה-50 אך לא נבנה מעולם. המטוס תוכנן כמענה למפציצים גרעיניים על קוליים ומגביהי טוס שהיו בתהליך פיתוח על ידי ברית המועצות. המטוס תוכנן לטוס במהירות של מאך 3 (כ-3,700 קילומטר בשעה) ובטווח קרבי של כ-1,900 קילומטר (1,000 מייל ימי) ולשאת מכ"ם ומערכות נשק המסוגלות להינעל ולתקוף מטוסים גדולים בטווח של 160 קילומטר (100 מייל). למרות שננקטו צעדים על מנת להקטין את עלות התוכנית כגון שימוש במנועים מתוכנית ה-XB-70 ואלקירי ומערכות מפיתוחים של מטוסי יירוט מקבילים, בוטלה התוכנית בשנת 1959 עקב קשיים כלכליים והתמקדות היכולת הגרעינית הסובייטית בטילים בליסטיים. מדיה וקבצים בנושא נורת' אמריקן F-108 ראפייר בוויקישיתוף
קים סילברד

קימברלי קים קאי סילברד (באנגלית: Kimberly "Kim" Kaye Seelbrede; נולדה ב-1961) היא פסיכולוגית אמריקאית, שבצעירותה נבחרה למיס ארצות הברית לשנת 1981. סילברד נולדה באוהיו. בצעירותה הופיעה מספר פעמים בפרסומות לטלוויזיה ובאופרות סבון ושימשה כדוגמנית הבית של חברת אופנה. היא נבחרה למיס אוהיו בתחרות היופי שהתקיימה בסוף 1980, ובהמשך נבחרה למיס ארצות הברית; בכך הייתה מיס אוהיו השנייה הזוכה בתואר זה. בתחרות מיס תבל עלתה סילברד לשלב חצי הגמר, אך לא עלתה לגמר, זאת בניגוד לדירוגים הגבוהים שקיבלה בדירוגים המקדימים של התחרות; מנחה התחרות בוב ברקר ספג ביקורת על כך שהתנהג אליה שלא בנימוס בשלב הראיון בתחרות. ב-1982 הוצע לה לדגמן למגזין פלייבוי והיא סירבה. סילברד למדה פסיכולוגיה באוניברסיטת ניו יורק, והיא מוסמכת לטיפול קוגניטיבי-התנהגותי ועוסקת גם ב-EMDR, יוגה, טיפול זוגי ואימון אישי. היא מתגוררת בניו יורק, עובדת כפסיכולוגית לבני נוער ומבוגרים, ונוהגת להשתתף בכנסים בנושא מדעי המוח וברפואה משלימה. מדיה וקבצים בנושא קים סילברד בוויקישיתוף אתר האינטרנט הרשמי של קים סילברד The Dish On The Universe: The 80's - Part One
אצטדיוני כדורגל בישראל

להלן רשימה חלקית של אצטדיוני כדורגל בישראל, מסודרים לפי מספר מושבים יורד. קטגוריה:אצטדיוני כדורגל בישראל כדורגל בישראל היכלי כדורסל בישראל ההתאחדות לכדורגל בישראל - מגרשים, באתר www.football.org.il
בובי וונזר

רוברט פרנסיס "בובי" וונזר (באנגלית: Robert Francis "Bobby" Wanzer;‏ 4 ביוני 1921 - 23 בינואר 2016) היה כדורסלן ומאמן אמריקאי, ששיחק במשך 9 עונות בקבוצת רוצ'סטר רויאלס מליגת ה-BAA וליגת ה-NBA. הוכרז כחבר היכל התהילה של הכדורסל כשחקן בשנת 1987. וונזר נולד בברוקלין, ניו יורק, ולמד באוניברסיטת סיטון הול שבניו ג'רזי. לאחר עונתו השנייה במכללה התגייס לחיל הנחתים האמריקאי ובמהלך שירותו אף לקח חלק בכיבוש גואם. בסיום מלחמת העולם השנייה חזר לסיטון הול כדי השלים את לימודיו האקדמיים. וונזר נבחר על ידי רוצ'סטר רויאלס בבחירה העשירית של דראפט ה-BAA לשנת 1948. לצד כוכב הקבוצה, הקלע בוב דייוויס, הוביל צמד הגארדים את הרויאלס ל-7 הופעות רצופות בפלייאוף ה-NBA, כולל אליפות היסטורית בעונת 1950/1951. וונזר נודע בשנות השיא שלו כ"שחקן שלם" בעל קליעה מדויקת, שליטה טובה בכדור, יכולות מסירה גבוהות ומשחק הגנה חזק. הקו האחורי של הרויאלס, אותו הרכיבו וונזר ודייוויס, הוכר כאחד מצמדי הגארדים הטובים ב-NBA של אותה תקופה. וונזר שיחק במדי הרויאלס לכל אורך הקריירה, במהלכה נבחר 5 פעמים להשתתף במשחק האולסטאר של ה-NBA ונכלל 3 פעמים בחמישייה השנייה של העונה. ממוצעיו לאורך הקריירה עומדים על 12.2 נקודות, 4.5 ריבאונדים ו-3.2 אסיסטים למשחק. בעת פרישתו דורג במקום ה-15 ברשימת הקלעים המובילים בתולדות ה-NBA, עם 6,924 נקודות, ושמיני בטבלת המוסרים עם 1,830 אסיסטים. בשנת 1971 נכלל ברשימת 25 המתמודדים ל"קבוצת כל הזמנים של ה-NBA", שנבחרה במסגרת ציון 25 שנים להקמת הליגה, ובשנת 1987 הוכרז כחבר היכל התהילה של הכדורסל. בשתי עונותיו האחרונות כשחקן שימש וונזר כ"מאמן-שחקן", ולאחר פרישתו ממשחק המשיך לאמן את הרויאלס במשך עונה וחצי נוספות. בתקופתו כמאמן העמידה הקבוצה מאזן מצטבר של 98 ניצחונות ו-136 הפסדים (41.9%) והעפילה לפלייאוף פעם אחת. בשנת 1962 מונה למאמן קבוצת הכדורסל של "מכללת סנט ג'ון פישר", תפקיד אותו מילא במשך 24 השנים הבאות. ב-23 בינואר 2016 מת וונזר בביתו שבפיטספורד, ניו יורק, בגיל 94. פרופיל, באתר Basketball-Reference פרופיל, באתר היכל התהילה של הכדורסל פרופיל, באתר ליגת ה-NBA בובי וונזר, באתר "Find a Grave" (באנגלית) דף השחקן באתר היכל התהילה הידיעה על מותו של וונזר, באתר democratandchronicle.com רשימת נבחרי דראפט 1948, באתר basketball-reference.com סטטיסטיקות הקריירה של וונזר כשחקן, באתר basketball-reference.com הקלעים המובילים בתולדות ה-NBA, נכון לסוף עונת 1956/1957, באתר basketball-reference.com מוסרי האסיסטים המובילים בתולדות ה-NBA, נכון לסוף עונת 1956/1957, באתר basketball-reference.com סטטיסטיקות הקריירה של וונזר כמאמן, באתר basketball-reference.com
מוריס (סרט, 1987)

מוריס הוא סרט בריטי משנת 1987, עיבוד לספרו של הסופר הבריטי הנודע א.מ. פורסטר (שפורסם לאחר מותו). הסרט בוים על ידי ג'יימס אייבורי והופק על ידי איסמעיל מרצ'נט (הצוות מרצ'נט ואייבורי הפקות). הוא לוהק במיטב השחקנים הבריטים הצעירים של זמנו. הסרט מתרחש באנגליה של סוף המאה ה-19, בה שני גברים יכלו לנהל מערכת יחסים אינטימית רק על פי עקרונות הפילוסופיה האפלטונית. כשהעניינים בין גיבוריו: מוריס הול (ג'יימס וילבי) וקלייב דורהאם (יו גרנט) מתחממים, נדלקת נורה אדומה ונוצרים משברי הזהות. מוריס הוא הומוסקסואל אנגלי שחי בראשית המאה העשרים. "אנגליה", מזהיר אותו פסיכולוג דיסקרטי, "סירבה מאז ומעולם לכבד את הטבע האנושי". קשר שמנהל מוריס עם סטודנט באוקספורד מסתיים בטונים צורמים, אך דווקא נער אורוות אמיץ וישיר (רופרט גרייבס) מביא אותו לתהות על המתח בין מעמד לחירות. בסרט מתוארת התמודדות של שלושה גברים צעירים עם נטיותיהם ההומוסקסואליות. לגבר הומוסקסואל באותה תקופה היו שלוש אפשרויות המוצגות בסרט: להדחיק ולהתחתן עם אשה כפי שעושה דורהם (גרנט), לחפש מפגשים מזדמנים בפאבים ולהגיע לכלא כמו שעושה ריזלי (מארק טאנדי), או כמו הגיבור, מוריס, לסכן את כל היקר לו בשביל אהבת אמת. בפסטיבל הסרטים של ונציה לשנת 1987 זכו השחקנים ווילבי וגרנט בפרס השחקן הטוב ביותר, אייבורי זכה בפרס "אריה הזהב" כבמאי הטוב ביותר וריצ'רד רובינס זכה בפרס מלחין השנה. בשנת 1988 היה הסרט מועמד לפרס האוסקר על עיצוב התלבושות. ג'יימס וילבי - מוריס הול יו גרנט - קלייב דורהאם רופרט גרייבס - אלק סקודר דנהולם אליוט - ד"ר בארי סיימון קאלו - מר דוסי בילי וייטלו - גברת הול בארי פוסטר - דין קורנווליס ג'ודי פארפיט - גברת דורהאם פיבי ניקולס - אן דורהאם בן קינגסלי - לסקר-ג'ונס פטריק גודפרי - סימקוקס מארק טנדי - ריסלי קיטי אולדרידג' - קיטי הול הלנה מיצ'ל - אדה הול קתרין ראבט - פיפה דורהאם פיטר אייר - הכומר בורניוס "מוריס", במסד הנתונים הקולנועיים IMDb (באנגלית) "מוריס", באתר נטפליקס "מוריס", באתר AllMovie (באנגלית) "מוריס", באתר Rotten Tomatoes (באנגלית) "מוריס", באתר Box Office Mojo (באנגלית) "מוריס", באתר Metacritic (באנגלית) "מוריס", באתר אידיבי "מוריס", במסד הנתונים הקולנועיים KinoPoisk (ברוסית)
בעלי שתי ריאות

בעלי שתי ריאות (שם מדעי: Lepidosireniformes) היא סדרה של דגי ריאות מקבוצת בעלי סנפירים בשרניים ולה שתי ריאות מתפקדות. זוהי הסדרה השנייה של דגי ריאות יחד עם סדרת דגי ריאות אוסטרליים - להם רק ריאה אחת והם נחשבים לפרימיטיביים יותר. בסדרה שתי משפחות: דג הריאות הדרום אמריקאי (Lepidosirenidae) ודגי ריאות אפריקנים (Protopteridae). סדרה בעלי שתי ריאות (Lepidosireniformes) משפחת דגי ריאות דרום-אמריקאים (Lepidosirenidae) סוג ומין יחיד דג ריאות דרום-אמריקאי (Lepidosiren paradoxa) משפחת דגי ריאות אפריקנים (Protopteridae) סוג דג ריאות אפריקני (Protopterus) דג ריאות אפריקני משויש (Protopterus aethiopicus) דג ריאות מזרח-אפריקני (Protopterus amphibius) דג ריאות מערב-אפריקני (Protopterus annectens) דג ריאות אפריקני מנומר (Protopterus dolloi) מדיה וקבצים בנושא בעלי שתי ריאות בוויקישיתוף בעלי שתי ריאות, באתר ITIS (באנגלית) בעלי שתי ריאות, באתר NCBI (באנגלית) בעלי שתי ריאות, באתר Animal Diversity Web (באנגלית) בעלי שתי ריאות, באתר GBIF (באנגלית)
דן פרויליך

דן פרויליך (נולד ב-18 בנובמבר 1992 בגן השומרון) הוא שייט ישראלי, המתחרה במפרשית מדגם 470, יחד עם אייל לוין. פרויליך החל להתאמן בגיל 9, בשדות ים, תחילה בדגם 420, וכשבגר בדגם 470. באליפות העולם עד גיל 21 שנערכה בשנת 2013 בלה רושל שבצרפת, זכה במדליית ארד יחד עם גל כהן. בדירוג הכולל דורגו השניים במקום ה-34. באותה שנה זכו פרויליך וכהן במדליית הזהב באליפות אירופה עד גיל 21, שנערכה בפולהלי שבוויילס. באליפות אירופה שנערכה ב-2014 באתונה דורגו במקום ה-30, ובאליפות העולם שנערכה באותה שנה בסנטנדר סיימו במקום ה-31. בשנת 2015 החל פרויליך להתאמן עם שותפו הנוכחי, איל לוין. באותה שנה סיימו במקום ה-23 באליפות אירופה שנערכה באורהוס שבדנמרק, ובמקום ה-24 באליפות העולם בחיפה. באליפות העולם שנערכה בסן איסידרו שבארגנטינה ב-2016 סיימו במקום ה-26. בהמשך, סיימו במקום ה-12 בתחרות גביע הנסיכה סופיה בפלמה דה מיורקה, והבטיחו את השתתפותם באולימפיאדת ריו דה ז'ניירו (2016). באליפות אירופה, שנערכה אף היא בפאלמה דה מיורקה, סיימו במקום ה-26. דן פרויליך, ברשת החברתית פייסבוק דן פרויליך, באתר olympedia.org דן פרויליך, באתר Sailing.org דן פרויליך באתר World Sailing
אייל לוין

אייל לוין (נולד ב-27 באוגוסט 1986 בחיפה) הוא שייט ישראלי, המתחרה במפרשית מדגם 470, יחד עם דן פרויליך. לוין החל להתאמן בשיט בגיל 10. בשנת 2003 סיים במקום השישי באליפות העולם עד גיל 21 שנערכה בנויזידלרזה שבאוסטריה, ובזו שנערכה ב-2004 באגם גארדה סיים במקום ה-17. בשנת 2005 החל להתחרות יחד עם ים אמיר. השניים סיימו במקום הרביעי באליפות העולם עד גיל 21 שנערכה בסנט פטרסבורג, ובזו שנערכה בליבק בשנת 2006 זכו במקום הראשון והוכתרו לאלופי העולם. באליפות העולם שנערכה ב-2007 בבורגס איבדו את תוארם, וסיימו במקום הרביעי. בשנת 2006 החלו לוין ואמיר להתחרות גם בתחרויות בוגרים. באליפות אירופה שנערכה באותה שנה באגם בלטון שבהונגריה, סיימו השניים במקום ה-30, ובזו שנערכה בסלוניקי ב-2007 סיימו במקום ה-23. בשנת 2008 סיימו במקום ה-34 באליפות העולם במלבורן ובמקום השמיני באליפות אירופה באגם גארדה. כן סיימו במקום השישי בתחרות שבוע הייר. שנת 2009 הייתה פחות מוצלחת עבורם: הם סיימו במקום ה-37 באליפות אירופה באגם טראונזה ובמקום ה-43 באליפות העולם בקופנהגן. בשנת 2010 נפרדו דרכיהם של לוין ואמיר, ולוין החל להתחרות עם אייל המבורגר. באליפות העולם שנערכה בהאג באותה שנה, סיימו השניים במקום ה-33. בשנת 2015 החל לוין להתאמן עם שותפו הנוכחי, דן פרויליך. באותה שנה סיימו במקום ה-23 באליפות אירופה שנערכה באורהוס שבדנמרק, ובמקום ה-24 באליפות העולם בחיפה. באליפות העולם שנערכה בסן איסידרו שבארגנטינה ב-2016 סיימו במקום ה-26. בהמשך, סיימו במקום ה-12 בתחרות גביע הנסיכה סופיה בפלמה דה מיורקה, והבטיחו את השתתפותם באולימפיאדת ריו דה ז'ניירו (2016). באליפות אירופה, שנערכה אף היא בפאלמה דה מיורקה, סיימו במקום ה-26. אייל לוין, ברשת החברתית פייסבוק אייל לוין, באתר olympedia.org אייל לוין, באתר Sailing.org אייל לוין, באתר הוועד האולימפי בישראל אייל לוין באתר World Sailing
ארטמיס פאול: המושבה האבודה

ארטמיס פאול: המושבה האבודה הוא ספר פנטזיה לנוער, החמישי בסדרת הספרים ארטמיס פאול. כמו שאר ספרי הסדרה, נסובה עלילתו סביב ארטמיס פאול, פושע-גאון בן 15 שמגלה פיות החיות מתחת לפני הקרקע. בספר הקודם הולי שורט מתפטרת ממשמר הלפריקונים בעקבות מחליפו של רוט - ארק סול. היא פותחת משרד חקירות פרטי ומצרפת עליה כעוזרים את מאלץ' דיגמס ואת ארטמיס. השדים הם המשפחה השמינית של עם הפיות. בקרב על טאטלין בין הפיות לבני האנוש הם לא הסכימו לרדת מתחת לפני הקרקע כמו שאר העם (הפיות וכל שאר יצורי הקסם) ולכן הקוסמים של השדים שהם גם הקוסמים החזקים ביותר העבירו את האי שלהם "היבראס" במנהרת זמן לאזור הלימבו שמנותק מהזמן. בברצלונה מצליח ארטמיס להיגרר למסע בזמן עם שד שנעקר מהלימבו. השדים חיבים לענוד משהו מכסף כדי לא להישאב ולהופיע בזמנים שונים ובמקומות שונים. לאחר המסע בזמן מגלה ארטמיס שמיקום אצבעותיו הוחלף ושהוא הצליח לחזור לזמן שלו. כאשר בודק גילה ארטמיס שבאטלר עיגן אותו בעזרת צמיד כסף. כאשר ארטמיס מגלה ששד עתיד להופיע בתיאטרון הוא מגלה שהולי מופיעה שם גם בעקבות חיזוי הגעת השד בברצלונה כשהוא רואה שהשד מופיע הוא שם לב שחץ נורה ברגלו והבין שמי שעשתה זאת נקראת מינרווה. מינרווה היא גם גאונה צעירה כמו ארטמיס פאול. ארטמיס שולח את הולי לעקוב אחריה ברכבת תחת מעטה היעלמות. הם מגלים שמינרווה מתגוררת בטירה בצרפת ויש לה עשרים וחמישה שומרים. הולי מוחדרת לשם כשבויה ובעזרת הקסדה שלה משחררת את השד ונמלטת מהטירה. לאחר מכן משתלט פושע בשם ג'ונה לי על הטירה וחוטף את מינרווה. ארטמיס מתכנן תוכנית להציל את מינרווה. הוא מציע לג'ונה שמתענין בשדים (חושד שהרגו את אחיו) עסקה: מינרווה בתמורה לשד. במהלך העסקה השד נמלט וכולם נפגשים בתערוכת אומנות הנמצאת במגדל בו בוצעה ההחלפה. הם מגלים שבזמן שהקוסמים השדים ניסו להעביר את "היבראס" התפרץ שד בשם נאזל וחברו לתוך מעגל הקוסמים. כתוצאה מכך נהרס הקסם והקוסמים הופכים את עצמם לאבן כדי לא להיהרג. הם משחררים את הקוסמים ממעגל האבן ומגלים שרק קוסם אחד נשאר מתוך מעגל הקוסמים המקוריים. הקוסם, קואן היה ראש הקוסמים והוא זה שהוביל את הקסם וגם זה שהפך את הקוסמים לאבן כדי להציל אותם. בינתיים ג'ונה וחבריו נכנסים ומובסים על ידי באטלר אך מספיקים לקשור פצצה לידו של 1 (השד שארטמיס הציל). ארטמיס, הולי, קואן ואחד חוזרים להיבראס במטרה למנוע ממנו להתמוטט אבל הם מותקפים על ידי השדים. הם משתמשים בעוצמת הפצצה ובקסם כדי לחזור לכדור הארץ ומגלים שבגלל שהזמן עובר שונה בהיבראס אז עברו שלוש שנים. במהלך החזרה לכדור הארץ, ארטמיס מצליח לקחת קצת קסם לעצמו. כשהוא חוזר לכדור הארץ הוא גם מגלה שנולדו לו שני אחים תאומים. בתחתית כל עמוד בספר כתוב בגנומית כללים של שדים. ארטמיס פאול אואן קולפר, ארטמיס פאול: המושבה האבודה, הוצאת כנרת, 2009. אתר האינטרנט הרשמי של ארטמיס פאול: המושבה האבודה האתר הרשמי של מחבר הספר, אואן קולפר האתר הרשמי של ארטמיס פאול האתר הבריטי הרשמי של ארטמיס פאול ארטמיס פאול: המושבה האבודה, באתר OCLC (באנגלית)
רייהן

רייהן (בגרמנית: Riehen; בגרמנית שווייצרית: Rieche) היא עיר בקנטון בזל-שטאדט שבשווייץ. יחד עם העיר בזל עצמה ועם העיר בטינגן, רייהן היא אחת משלושת היישובים היחידים בקנטון. רייהן היא העיר הראשונה בשווייץ שבחרה באישה לתפקיד ציבורי, טרודי ספת-שווייצר, שנבחרה לכהן כחברה במועצת העיר ב-1958. כבר לפני 50,000 היה האזור מיושב באוכלוסיית האדם הניאנדרטלי. ההשערה היא שישוב קבוע ורצוף התקיים כאן מאז ראשית האלף ה-3 לפנה"ס. במאה ה-6 לערך הקימו כאן האלמאנים ישוב. האזכור הראשון של היישוב הוא משנת 751 בשם Wahinhofen (כיום ווקנהוף). האזכור הראשון של השם רייהן הוא משנת 1113. ב-1270 השתייכה רייהן לדיוקסיה של בזל. בשנים 1444 – 1446 נבזזה רייהן ונשרפה כתוצאה מקרב יקוב הקדוש דה בירס. ב-1522 הייתה רייהן נחלה של העיר בזל שיחד אתה היא חוותה את הרפורמציה הפרוטסטנטית. במהלך מלחמת שלושים השנים הייתה רייהן תחת כיבוש צבאי. את הכפר פקדו גם פליטים רבים. ב-1833 פוצל קנטון בזל לשניים. יחד עם קליינהינינגן (מאז 1908 מחוז בזל) ועם העיירה הקטנה יחסית בטינגן, נוצר קנטון בזל-שטאדט. בתקופת מלחמת העולם השנייה היה גל הגירה של מאות אלפי פליטים לשווייץ, ורייהן היה שער-כניסה חשוב, מכיוון גרמניה. עם זאת, בשלב מסוים מעבר הגבול נסגר ועשרות אלפי פליטים יהודיים הופקרו להשמדה. לכן הוקמה אנדרטת רייהן (גר') להנצחת הפליטים, בצומת הרכבות של רייהן. ה"אנדרטה" כוללת מוזיאון והוא היחיד בשווייץ המנציח את הפליטים היהודים בימי השואה. בוסף, הוצבו ברייהן אבני נגף, לזכר מעבר הגבול שנסגר ו-30,000 יהודים שנחסמה כניסתם ב-1958 הייתה רייהן העיר הראשונה בשווייץ שהעניקה זכות בחירה לנשים. שטחה של רייהן הוא 10.86 קמ"ר. מתוכם 25.6% משמשים לחקלאות, 25.2% הם שטחים מיוערים, 47.8% הם שטחים בנויים ו-2.1% הם שטחי נהרות ואגמים. העיר שוכנת על הגדה הימנית של הריין, על גבול שווייץ-גרמניה, בין שפך נהר וויזה אל הריין לבין שפך נהר כרישהונהיגל. היישובים השכנים לרייהן הם: מצפון-מערב, וייל אם ריין (גרמניה); מצפון, לורך (גרמניה); מצפון-מזרח אינצלינגן (גרמניה); מדרום-מזרח, בטינגן (שווייץ) וגרנצך-ווילן (גרמניה); מדרום, בירספלדן (שווייץ) ומדרום-מערב, בזל. נכון לשנת 2014 מנתה אוכלוסיית רייהן 20,774 תושבים. מדיה וקבצים בנושא רייהן בוויקישיתוף אתר האינטרנט הרשמי של רייהן (בגרמנית) הערך רייהן במילון ההיסטורי של שווייץ (בגרמנית) משרד הסטטיסטיקה הפדרלי של שווייץ Manz, Ev (23 July 2010). "Die Wegbereiterin aller Bundesrätinnen". (בגרמנית) Peer Teuwsen, Gedenkstätte für jüdische Flüchtlinge: Will Riehen sich erinnern?, Die Zeit, ‏11 בנובמבר 2013 (בגרמנית) ע"פ "אבן נגף", בויקיפדיה הגרמנית משרד הסטטיסטיקה הפדרלי של שווייץ
אנדרסון פקרס

אנדרסון פקרס (באנגלית: Anderson Packers) הייתה קבוצת כדורסל מהעיר אנדרסון (אנ'), אינדיאנה, אשר שיחקה בליגת ה-NBL, ליגת ה-NBA וליגת ה-NPBL בין השנים 1951-1946. המועדון היה ידוע גם בכינוי אנדרסון דאפי פקרס (Anderson Duffey Packers) על שמם של המייסדים ובעלי הקבוצה אייק וג'ון דאפי. אנדרסון פקרס הוקמה בשנת 1946 כקבוצה בליגת ה-NBL, אשר פעלה במקביל לליגת ה-BAA. בעונתה השלישית, 1948/1949, זכתה הקבוצה באליפות ה-NBL לאחר שניצחה את קבוצת "אושקוש אול-סטארס" בתוצאה 3-0. עונה זו התבררה כאחרונה בתולדות ה-NBL, שהחליטה על מיזוג עם ליגת ה-BAA והקמת ליגת ה-NBA. בעקבות המיזוג עברה אנדרסון לשחק ב-NBA יחד עם חמש קבוצות NBL נוספות. בעונת 1949/1950 העמידה הקבוצה מאזן של 37 ניצחונות ו-27 הפסדים והעפילה עד סדרת חצי גמר ה-NBA, בו הפסידה למיניאפוליס לייקרס של ג'ורג' מייקן בתוצאה 2-0. השחקן הבולט בקבוצה היה הרכז פרנק בראיין שקלע 17.8 נקודות בממוצע למשחק ונבחר לחמישייה השנייה של העונה. ב-11 באפריל 1950, לאחר עונה אחת בלבד ב-NBA, עזבה הקבוצה את הליגה ונערך "דראפט פיזור" על שחקניה. בעונה הבאה שיחקה הקבוצה בליגת ה-NPBL הניסיונית, שהתפרקה במהלך עונתה היחידה, ומועדון הפקרס נסגר. מורשת הקבוצה, באתר hhssocialstudies.com סיכום עונת 1948/1949 ב-NBL, באתר basketball-reference.com סטטיסטיקות סדרת חצי גמר ה-NBA‏ 1950, באתר basketball-reference.com סטטיסטיקות הקריירה של פרנק בראיין, באתר basketball-reference.com נבחרי דראפט הפיזור של אנדרסון פקרס, באתר realgm.com
משה לוין

האם התכוונתם ל... משה לוין (איש המוסד) – מבכירי המוסד למודיעין ולתפקידים מיוחדים, מוותיקי הצנחנים וסיירת מטכ"ל משה לוין (היסטוריון) – היסטוריון של ברית המועצות ושל רוסיה משה לוין (רב) – בעבר הרב הראשי של העיר נתניה משה לוין (שוטר) – בעבר קצין בדרגת תת ניצב במשטרת ישראל משה לוין (ראש מועצה מקומית) במזכרת בתיה משה גוטל לוין – תעשיין ארץ-ישראלי, מראשי הציבור היהודי בחיפה וממייסדי חברת התרופות טבע. משה מרלין לוין – צלם ועיתונאי ישראלי משה לוי (פירושונים)
טנרו

האם התכוונתם ל... טנרו (נהר) (Tanaro) - נהר באיטליה קרב טנרו (Tenaru) - קרב בין הצבא היפני הקיסרי לבין כוחות בעלות הברית, שהיה חלק מהמערכה באסיה ובאוקיינוס השקט במלחמת העולם השנייה
ארמיית קנטקי

האם התכוונתם ל... ארמיית קנטקי (איחוד) – כינויין של שתי יחידות צבאיות שהשתייכו לצבא האיחוד לתקופה קצרה בזמן מלחמת האזרחים האמריקנית ארמיית קנטקי (קונפדרציה) – יחידה צבאית שהשתייכה לצבא הקונפדרציה בזמן מלחמת האזרחים האמריקנית
פריפלוס

פֶּרִיפְּלוּס (ביוונית: περίπλους - "שיט מסביב") הוא יומן או מדריך מסע ימי, שערכו קברניטים מהעת העתיקה, אשר שנועד להדריך ספנים אחרים בתוואי הדרך. מדריך מסע יבשתי נקרא בלטינית "איטינראריום" (אנ') וכלל רשימות יישובים ותחנות דרך. בעת העתיקה לא היו מפות ימיות או מפות שהיה אפשר לנווט בעזרתן, ולכן קברניטים היו נוהגים לתעד את המראות שראו במהלך מסעם, כולל נקודות ראויות לעגינה. התיאור כלל נקודות ציון בולטות שיכולות לעזור בניווט וכן תיאור של זרמים חזקים. המסמך הקדום ביותר שניתן לסווגו כפריפלוס הוא מגילת ון אמון אם כי חלק מדריך המסע הימי שבו מצומצם. המקור המתועד הידוע הראשון של פריפלוס מלא הוא "תיאור הקפת הארץ" של הקטאיוס ממילטוס, המצוטט אצל הרודוטוס ואצל סטפנוס מביזנטיון. דוגמאות לספרי הדרכה נוספים הם הפריפלוס של חנון הספן, הפריפלוס של פסאודו-סקילקס, "אודות האוקיינוס" של פיתאס, "אודות הנמלים" של טימוסתנס, וכן פריפלוס בתוך הההמנון ההומרי לאפולו, שם מתארים הספנים הכרתיים שמוצאם מקנוסוס מה ראו בהפלגתם. מדריכים דומים היו גם אצל ספנים פרסים, שם נקרא המדריך رهنامه (Rahnāmag או Rahnāmeh). מדיה וקבצים בנושא פריפלוס בוויקישיתוף
אניס בן חתירה

אניס בן חתירה (בערבית: أنيس بن حتيرة, בגרמנית: Änis Ben-Hatira, נולד ב-18 ביולי 1988 בברלין המערבית שבגרמניה המערבית) הוא כדורגלן תוניסאי-גרמני המשחק בעמדת הקשר. בן חתירה נולד בברלין המערבית, ושיחק בנעוריו בהרטה ברלין ובטניס בורוסיה ברלין. בשנת 2006, בגיל 18, חתם בהמבורג, ושיחק בעונה הראשונה בקבוצת המילואים בלבד. בעונת 2006/07 החל להשתלב בקבוצה הבכירה, וערך את הופעת הבכורה בפברואר 2007 במשחק ליגה מול איינטרכט פרנקפורט, כאשר החליף את מהדי מהדווי-כיא. במקביל המשיך בן חתירה לשחק בקבוצת המילואים. בן חתירה לא מצא את מקומו בקבוצה הבוגרת למרות זאת, ובפגרת החורף של עונת 2008/09 חתם בדיסבורג מהבונדסליגה השנייה על השאלה עד לתום העונה, שהוארכה לאחר מכן לעונה מלאה נוספת. בדיסבורג הפך בן חתירה לשחקן הרכב קבוע וסייע לקבוצה להשתלב בחלק העליון של הטבלה, אך לא הצליח להעפיל עמה לבונדסליגה. בתום ההשאלה, חזר בן חתירה להמבורג, והעביר בה את עונת 2010/11. בעונה זו שיחק לסירוגין בקבוצה הבכירה של המבורג, עמה סיים במקום השמיני בבונדסליגה, ובקבוצת המילואים. את עונת 2011/12 החל בן חתירה בהמבורג, אך עבר לפני סגירת חלון ההעברות של הקיץ לקבוצת נעוריו הרטה ברלין. בעונתו הראשונה של בן חתירה בהרטה ברלין, ירד בן חתירה עם הקבוצה לבונדסליגה השנייה. כבר לאחר עונה אחת, חזרו בן חתירה והרטה ברלין לבונדסליגה, כשהם מסיימים את עונת 2012/13 במקום הראשון בבונדסליגה השנייה. בעונת 2014/15 פחתו באופן משמעותי כמות הדקות שבן חתירה קיבל, ובעונת 2015/16, אותה פתח בהרטה ברלין, כמעט שלא שיחק. בעונה זו, היו לבן חתירה בעיות משמעתיות, ששיאן היה תגרה עם שחקנה של הרטה ברלין מיטשל וייזר, שבגינן שוחרר מהקבוצה לאחר ארבע עונות וחצי, בהן הבקיע 14 שערי ליגה ב-70 הופעות בקבוצה הבכירה בבונדסליגה. בפברואר 2016 חתם בן חתירה באיינטרכט פרנקפורט, שם שיחק חצי עונה וניצל עם הקבוצה מירידה לאחר מאבקי תחתית וניצחון במבחני ההישרדות מול נירנברג. באוגוסט 2016 חתם בן חתירה בדארמשטאט 98. בינואר 2017 שוחרר בן חתירה מהקבוצה לאחר שערך במדיה 11 הופעות והבקיע שער אחד. הסיבה לשחרורו מהקבוצה היא קשריו לארגון אנסאר אינטרנשיונל, הממוקם בעיר דיסלדורף, והוגדר על ידי המשרד הפדרלי להגנת החוקה בגרמניה כמזוהה עם הסלפיה, תנועה אסלאמית קיצונית. בפברואר 2017 חתם בן חתירה בגזיאנטפספור הטורקית עד לתום עונת 2016/17, עם אופציה להארכת החוזה בשנה נוספת. בן חתירה שיחק בנבחרות הצעירות של גרמניה, ולזכותו שמונה הופעות וארבעה שערים במדי נבחרת גרמניה בכדורגל עד גיל 19. שלושה מהשערים הובקעו באליפות אירופה בכדורגל עד גיל 19 שנערכה בשנת 2007 באוסטריה, אותה סיים כמלך השערים, בצוותא עם קוסטאס מיטרוגלו וקווין מונה-פאקה. בנוסף, לבן חתירה תשע הופעות ושער אחד במדי נבחרת גרמניה בכדורגל עד גיל 21. עם זאת, בן חתירה בחר לייצג את תוניסיה כשחקן בוגר, ומשחק בנבחרת תוניסיה החל משנת 2012. נכון לשנת 2018, בן חתירה לא זומן עד כה לאליפויות אפריקה בכדורגל, וגם לא לסגל של נבחרת תוניסיה למונדיאל 2018. מדיה וקבצים בנושא אניס בן חתירה בוויקישיתוף אניס בן חתירה, באתר Transfermarkt אניס בן חתירה, באתר Fussballdaten.de (בגרמנית) אניס בן חתירה, באתר Soccerway אניס בן חתירה, באתר WorldFootball.net אניס בן חתירה, באתר National Football Teams אניס בן חתירה, באתר FootballDatabase.eu